open-index/open-wikipedia-markdown huggingface dataset:
Patriot Games (cinta)

:*Iste articlo ye sobre una cinta estausunidense de 1992; ta atros usos, se veiga *'Patriot Games (desambigación)***.

***Patriot Games*** (títol en [[Idioma anglés|anglés]], en [[Idioma aragonés|aragonés]] ***Chuego de patriotas***, estrenada en [[Aragón]] con o suyo nombre traduciu enta lo [[Iioma castellano|castellano]] como ***Juego de patriotas**') ye una cinta estausunidense de l'anyo 1992 de cine d'intriga y cine d'acción dirichida por Phillip Noyce, que en o suyo elenco incluye a destacaus actors como Harrison Ford, Patrick Bergin, Sean Bean, Samuel L Jackson, Anne Archer, Thora Birch, James Fox u James Earl Jones, entre d'atros. O guión ye de W. Peter Iliff, Donald E. Stewart y Steven Zaillian, basau en una novela de Tom Clancy d'a serie sobre Jack Ryan, titulada *[[Patriot Games (novela)|Patriot Games]]*. A banda sonora orichinal ye un treballo de James Horner, con producción cinematografica de Mace Neufeld y Robert G. Rehme ta las productoras *[[Paramount Pictures]]* y *[[Mace Neufeld Productions]]*.

## Se veiga tamién
* Cine en 1992.
* Cintas de 1992.

## Referencias

## Vinclos externos
*  ''Patriot Games'' en Internet Movie Database.
Gustave Moreau

**Gustave Moreau**, naixiu de París (Reino de Francia) o 6 d'abril de 1826 y muerto en París (Tercera Republica Francesa) o 18 d'abril de 1898, estió un pintor, debuixant, gravador y escultor francés, uno d'os prencipals representants d'o Simbolismo.

## Galería

Imachen:Gustave Moreau 001.jpg|*L'aparición* (1876)
Imachen:Gustave Moreau 002.jpg|* A vida d'a Humanidat* (1886)
Imachen:Gustave Moreau 003.jpg|*Hercules y l'Hidra de Lerna* (1869-1876)
Imachen:Gustave Moreau 004.jpg|*Chupiter y Semele* (1896)
Imachen:Oedipus and the Sphinx MET DP-14201-023.jpg|*Edipo y a Esfinx* (1864)
Imachen:Gustave Moreau 006.jpg|*Prometeu* (1868)
Imachen:Gustave Moreau 007.jpg|*Orfeu* (1865)
Imachen:Gustave Moreau 008.jpg|*Orfeu* (detalle)
Imachen:Moreau - Jason et Médée.jpg|*Chason y Medea* (1865)
Imachen:Gustave Moreau Salomé 1876.jpg|*Salomé tatuata* (1871)
Imachen:Stgeorge-dragon.jpg|*Sant Chorche y o dragón*
Imachen:MoreauLeda.jpg|*Leda* (1865- 1875)


## Vinclos externos
Melissa Joan Hart

**Melissa Joan Hart** (**Melissa Joan Catherine Hart**), naixita de Smithtown (Nueva York) o 18 d'abril de 1976, ye una actriz, guionista, cantaire y productora cinematografica estausunidense, muit conoixita internacionalment por o suyo papel protagonista en a serie de televisión *[[Sabrina, the Teenage Witch (serie de televisión)|Sabrina, the Teenage Witch]]*.

## Vinclos externos

* Pachina web oficial de Melissa Joan Hart.
*  Melissa Joan Hart en IMDb.
Isoroku Yamamoto

**Isoroku Yamamoto**, naixito de Nagaoka (Chapón) o 4 d'abril de 1884 y muerto en combate en as Islas Salomón o 18 d'abril de 1943, estió un militar chaponés activo dende 1901 en l'Armata imperial chaponesa, a on plegó dica o ran d'almirant. Partecipó en a Guerra ruso-chaponesa, destacando en a batalla de Tsushima, y tamién en a Segunda Guerra Mundial a on estió o planficador de l'ataque a Pearl Harbor y d'a batalla de Midway, a on a redota chaponesa se convertió en o cambio en a tendencia d'a guerra en l'Oceano Pacifico. Morió en un ataque planificato d'os estausunidenses contra l'avión bombardero que lo transportaba, en as islas Salomón poco dimpués d'a batalla de Guadalcanal.

## Vinclos externos
Jozef Tiso

**Jozef Tiso** (tamién dito **Monsinyor Tiso**, encara que no yera cardenal), naixito de Nagybiccse (Imperio Austrohongaro, hue Bytča, Eslovaquia) o 13 d'octubre de 1887 y muerto executato o 18 d'abril de 1947 en Bratislava (Checoslovaqia, hue Eslovaquia), estió un sacerdot y politico eslovaco, dirichent d'o Partiu d'o Pueblo Eslovaco dimpués d'a muerte de Andrej Hlinka y President d'Eslovaquia (Primera Republica Eslovaca), o rechimen establito dimpués d'os Pactos de Múnich y a desmembración de Checoslovaquia. O suyo Gubierno, ubiertament faixista en a suya tendencia nacional-catolica, estió colaborador d'o Tercer Reich d'Adolf Hitler mientres a Segunda Guerra Mundial y antisemita y represor d'os chudieus que hi viviban (morió alto u baixo o 75% d'os chudieus eslovacos). En abril de 1945, en os zaguers momentos d'a guerra, cuan l'Exercito Royo sovietico dentraba en o país, dimitió d'o suyo cargo. En rematar a guerra, luego d'un chudicio por traidoría, fue executato en Bratislava.

## Vinclos externos
Kick'em Jenny

O **Kick'em Jenny** ye un volcán submarino activo situato en a mar Caribe a 8 km a o norte d'a isla de Grenada y alto u baixo 8&nbsp;km a l'ueste d'a Isla Ronde en as Granadinas. Kick'em Jenny tien una altaria de 1.300 m sobre o fundo d'a mar en a versant interior occidental d'as Antillas Menors. A placa tectonica norteamericana ye subducindo a la placa tectonica caribenya a l'este d'iste volcán y por debaixo d'as Antillas Menors

O primer rechistro documental d'o volcán estió en 1939, encara que ya heba tenito erupcions muitas vegatas antis d'ista calendata. O 23-24 de chulio de 1939 una erupción crebó a superficie d'a mar, chitando una nube de vapor y repuis volcanicos a una altaria de 275 m. sobre a superficie y chenerando una serie de tsunamis d'alto u baixo dos metros d'altaria que arriboron a las costas d'o norte de Grenada y o sud de Sant Vicent y as Granadinas. En 2003, a tuca d'o volcán plegó a una altaria de 180 m. baixo a superficie d'a mar y se creye que ha remanito constant dende os anyos 1960.

O volcán ha tenito a o menos doce erupcions entre 1939 y 2001 (a zaguera o 4 d'aviento de 2001), encara que denguna d'a posteriors erupcions ha estato tan gran como la de l'anyo 1939 y a mayoría nomás s'han detectato sismicament. As erupcions grans s'han puesto ascuitar tamién baixo l'augua y en superficie en as islas amanatas como un zurrumbito.

En l'anyo 2003 una expedición submarina detectó a caldera d'o volcan con chamineras activas chitando bombollas de gases fredos y calients. Se i replegoron muestas de olivina y basalto. Una estructura en forma d'arco s'espaldó en a suya versant occidental, estando probablement a fuent d'as restas de rocas que bi ha en a zona que se troba mas amán de Grenada.

## Etimolochía
O volcán yera desconoixito antis de 1939, encara que "Kick'em Jenny" apareixe en mapas anteriors como o nombre d'una chicota isla dita agora *Diamond Rock* (u *Île Diamante*), u como o nombre d'o estreito entre Grenada y a isla Ronde (u *Île de Ronde*). O nombre en si mesmo fa referencia a que a vegatas as auguas d'iste estreito son prou furas.

## Referencias
Zarpa

En bels animals no humans, as **zarpas** son as estremidaz (mans y piez) con unglas fuertes y vigorosas que tienen as aus, reptils y bellas órdens de mamiferos, especialment *[[Carnivora]]*, *[[Rodentia]]*, *[[Edentata]]*, *[[Insectivora]]*, *[[Chiroptera]]* y *[[Lagomorpha]]*. As suyas funcions son diversas, sirven pa fer millor presa cuan se tracta de depredadors, ta proporcionar-les millor agarre en os desplazamientos (tamién pa cuan escardan u s'enfilan), u simplament pa fixar-se con fuerza en bel puesto. As unglas d'as zarpas tienen a estructura normal con unguis y subunguis.

En bellas especies de mamiferos carnivoros (p. ex. las d'a familia *[[Felidae]]*), a demés, as unglas d'as zarpas son retractils, con cualques excepcions.

## Referencias

## Vinclos externos
Eli Roth

**Eli Roth** (**Eli Raphael Roth**), naixito de Newton (Massachusetts) o 18 d'abril de 1972, ye un actor, director cinematografico, guionista y productor cinematografico estausunidense, activo en o cine estausunidense dende meyatos d'os anyos 1990.

## Vinclos externos

*  Eli Roth en IMDb.
Cenisa

A **cenisa** (d'o latín *< *cinisĭa*) u **cendra** (d'o latín *cĭnis*) ye o producto d'a combustión de bel material, composato por sustancias inorganicas no combustibles, como sals minerals.

Parti queda como repui en forma de polvo depositato en o puesto a on que s'ha cremato o combustible (fusta, vasuera, etc.) y parti puet estar chitata a l'aire como parti d'o fumo.

En l'analís d'alimentos tamién se conoixe con o nombre de *cenisas* a o conchunto de minerals que no se creman ni se evaporan. Dimpués de calcinar-lo, ye mas fácil fer un analís detallato de cada mineral. Asinas por eixemplo, dimpués d'analizar miel obtenemos as siguients cantidaz:

* Fructosa: 38%.
* Glucosa: 31%.
* Sacarosa: 1%.
* Augua: 17%.
* Atros carbohidratos: 9.
* Cenisas: 0.17%.

En iste eixemplo, as *cenisas* serían o conchunto de minerals que se troban en a miel.

A cenisa de plantas (fusta, restollos, etc.) tiene un alto contenito de potasio, calcio, magnesio y atros minerals esencials ta ellas. Puet emplegar-se como fertilizant si no contiene metals pesatos u atros contaminants. Como gosa estar muit alcalina, se puet mezclar con augua y deixar-la un tiempo a l'aire ta que se niutralice en parti combinando-se con o CO2 ambiental. Tamién se'n puet mezclar con atro abono mas acido, como l'humus. A descomposición en l'humus, amás a mas fa a os minerals mas biodisponibles.

As cenisas d'animals contienen mas sodio y principalment o fosfato calcico d'os uesos. As cenisas d'incineracions humanas pueden contener restas de metals de empastes y atros implantes.

## Notas


## Referencias
Fumo

O **fumo** (d'o latín <*fumus*) ye una suspensión en l'aire de chicotas particlas solidas que resultan d'a combustión d'un material u combustible. Son por un regular cenisas u repuis d'o material en combustión, a vegatas no rematato de cremar, que por l'acción d'o suyo peso y un minimo de circulación d'aire fan que iste se desplace de traza visible y aeria.

Ye un subproducto, en un 99% d'as vegatas, no deseyato d'a combustión y puet veyer-se en incendios como cheras, brasas, motors de benzina y gasolio, y en si combustión material. Cuan una combustión ye correcta y plena, os solos subproductos que quedan son augua, dioxido de carbonio y compuestos de diferents elementos.

A inhalación d'o fumo ye a primera causa de muerte en as victimas d'os incendios debito a que mata por intoxicación por os suyos componentes toxicos, como o monoxido de carbonio, HCN acido cianhidrico y as chicotas particlas solidas que atancan os alveolos pulmonars y asfixian a la victima, amás d'impedir o consumo d'oxichén ya que si inhalamos un volumen d'aire pleno de fumo, o porcentache d'oxichén ye menor a o 0,5%. O fumo tamién puet contener cuantas particlas carcinochenas, y provocar cáncer dimpués d'un tiempo.

## Se veiga tamién
* Alarma d'incendio
* Fuego
* Fullín
* Combustión
* Tabaquismo

## Referencias

## Vinclos externos
Guerra d'Independencia d'os Estaus Unius

Se conoix con o nombre de **Guerra d'Independencia d'os Estaus Unius** (*American Revolutionary War* u *American War of Independence* en anglés) a una guerra escaicida entre las *[[Trece colonias]]* establidas en a costa occidental d'Estaus Unius con a suya metropoli, o Reino Uniu, contando los colons sublevaus con l'aduya d'o Reino de Francia, d'Espanya y d'a Republica d'as Provincias Unidas, y lo Reino Uniu con l'aduya de cuantos chicoz territorios en Alemanya, incluyindo-ie l'Electorau de Hannover. Ta Francia y Espanya, yera una forma de continar con a Guerra d'os Siet Anyos (1756-1763). Antiparte, una parte d'os amerindios luitoron chunto con os colons sublevaus, encara que d'atros lo facioron en contra.

Encara que la situación politica yera muit tensa en as colonias dende meyaus d'os anyos 1760 y que lo 5 de marzo de 1770 tropas regulars britanicas disparoron contra os manifestants civils en a *[[Mortalera de Boston]]*, se considera que a guerra *stricto sensu* escomencipió lo 19 d'abril de 1775, cuan marchoron de Boston (Massachusetts) tropas regulars britanicas ta destruyir un deposito d'armas en Concord, amán de Boston, y en o camín, en Lexington luitoron contra un chicot grupo de 70 milicians, redotando-los, en o que se conoix como batallas de Lexington y Concord. En tornar enta Boston, fuoron hostigaus por grupos de milicians que lis facioron cuantas baixas. A guerra remató en 1783 con o Tractau de París, seguntes o cual o Reino Uniu reconoixeba la independencia d'Estaus Unius y cedeba Florida y Menorca a Espanya y Tobago a Francia; antiparte,l a Republica d'as Provincias Unidas cedeba Nagapattinam a lo Reino Uniu.

## Vinclos externos
Kate Hudson

**Kate Hudson** (**Kate Garry Hudson**), naixida de Los Angeles (California) o 19 d'abril de 1979, ye una actriz y productora cinematografica estausunidense que prencipió la suya carrera cinematografica en 1996 y que tien cuantos premios y nominacions por o suyo treballo.

## Se veiga tamién
* Cintas interpretadas por Kate Hudson.

## Vinclos externos

*  Kate Hudson en Internet Movie Database.
Canaletto

**Giovanni Antonio Canal**, dito ***Canaletto***, naixito de Venecia (Republica de Venecia) o 7 d'octubre de 1697 y muerto en ixa mesma localidat o 19 d'abril de 1768, ye un pintor italiano d'o Rococó, conoixito por as suyas obras con anvistas panoramicas sobre a suya ciudat de naixencia u sobre a ciudat de Londres (as ditas en o mundo d'o Arte *[[Veduta|vedute]]* en italiano).

## Galería d'imáchens

Imachen:Canaletto Entrance to the Grand Canal Venice.jpg|Gran Canal, c. 1730.
Imachen:View of the entrance to the Arsenal by Canaletto, 1732.jpg|Dentrada a l'Arsenal de Venecia, 1732.
Imachen:Canaletto - Westminster Bridge, with the Lord Mayor's Procession on the Thames - Google Art Project.jpg|Puent de Westminster, 1746.
Imachen:Northumberland House by Canaletto (1752).JPG|Northumberland House en Londres, 1752.
Imachen: Giovanni Antonio Canal - Piazza San Marco - National Gallery of Art Washington.jpg|Plaza de Sant Marcos en Venecia.
Il Ritorno del Bucintoro al molo nel giorno dell'Ascensione (c.1738) Canaletto - Wells-Next-The-Sea, The Earl of Leicester and Trustees of the Holkham Estate.jpg|O Palacio d'os Dogos de Venecia.
Imachen:Westminster Abbey by Canaletto, 1749.jpg|L'abadía de Westminster, 1749.
Imachen:Canaletto - Capriccio of the Rialto Bridge with the Lagoon Beyond.JPG|O Puent de Rialto.


## Viclos externos
Ashley Judd

**Ashley Judd** (nombre artistico d**'Ashley Tyler Ciminella**), naixida de Granada Hills (Los Angeles, California) o 19 d'abril de 1968, ye una actriz estausunidense.

## Se veiga tamién
* Cintas interpretadas por Ashley Judd.

## Vinclos externos

*  Ashley Judd en Internet Movie Database.
*  Ashley Judd en Internet Broadway Database.
Termin

**Termin**, **Termen** u **Termino** (en benasqués **Termi**) puet estar:
***[[Termin municipal]]**: territorio baixo a churisdicción d'un concello municipal.
***[[Termin (tiempo)|Termin]]**: tiempo que manca pa rematar una fayena d'alcuerdo con o previsto u con lo establito legalment.
***[[Termin (condición)|Termin]]**: condicions establitas en un pacto.

## Se veiga tamién
*Tremenera
Anals d'a Corona d'Aragón

Os ***Anals d'a Corona d'Aragón*** (en castellano *Anales de la Corona d'Aragón*) ye o títol d'una obra d'o historiador aragonés Cheronimo Zurita, sobre a Historia d'Aragón y a Historia d'a Corona d'Aragón, publicata en 20 libros dende 1562 dica o 22 d'abril de 1580. Ye un treballo historico serioso y rigoroso, que li levó 30 anyadas d'a suya vida, y que abracan dende as primeras anyadas d'o condau d'Aragón en os Pireneus dica o reinato d'o rei Ferrando II d'Aragón.

Cheronimo Zurita fació una obra basata en as suyas consultas en documentos que se trobaban en os Archivos y no, como dica ixa inte se feba a sobén, en a mera recopilación de leyendas y falordias chunto con descripcions de tipo semi-mitolochico. Ye un historiador que contina asinas a linia d'a tradición historiografica que principió Tacito en o sieglo II ta la "*[[Historia de l'Imperio Romano]]*". Ta la suya recopilación d'informacions podió aprofeitar o feito d'estar secretario d'o rei, fendo asinas cuantos viaches a o reino de Francia, a o reino de Sicilia, a o reino de Cerdenya u a o reino de Nápols y consultando asinas en ixos lugars documentación orichinal d'intrés ta os feitos escaicitos que relataba, adibindo ixa información a la d'as suyas consultas en archivos d'a propia Corona d'Aragón, en Zaragoza, Barcelona y cuantos atros lugars. Cuantas vegatas, a mas, fa la transcipción completa d'ixos documentos, permitindo asinas a suya sobrevivencia dica hue y convertindo-se asinas en una fuente historiografica de primer orden.

Como ye platero, a obra de Zurita se centra en a Historia d'Aragón, d'o suyo reino y d'a Corona d'Aragón, encara que prou que sí que ye tamién d'intrés ta la cuestions sobre o reino de Navarra, o reino de Castiella, o reino de Portugal, os territorios d'os ducatos y condaus d'Occitania u os territorios de l'actual Italia que feban parte en ixe inte d'a Corona d'Aragón. Os suyos criticos con posturas historiograficas centratas en a visión castellana u mesmo castellanizadora y centralista, como l'historiador castellano d'ixas envueltas Alonso de Santa Cruz, li retrayen que se centre en temas aragoneses y a suya exposición d'os feitos que, seguntes dicen, ye prou favorable a los intreses d'Aragón.

## Vinclos externos
*''Anales de la Corona de Aragón'', edición dichital d'a *Biblioteca Virtual de la Institución «Fernando el Católico»*. Descarga por capítols.
* ''Historia del rey Don Fernando el Católico. De las empresas, y ligas de Italia'', edición dichital, que ye o zaguer tomo d'os *Anales de la Corona de Aragón*, en a *Biblioteca Virtual de la Institución «Fernando el Católico»*.
Aleixandre VIII

**Pietro Vito Ottoboni**, esleyiu Papa con o nombre d**'Aleixandre VIII** (en latín *Alexander VIII*, en italiano *Alessandro VIII*), estió un Papa d'a Ilesia Catolica, dende o 6 d'octubre de 1689 dica la suya muerte, estando coronau Papa o 16 d'octubre de 1689. Yera naixiu de Venecia (Republica de Venecia) o 22 d'abril de 1610 y morió en Roma (Estaus Pontificios) l'1 de febrero de 1691.

## Vinclos externos
Carlos Sastre

**Carlos Sastre Candil**, dito **Carlos Sastre**, naixito de Leganés (Comunidat de Madrit, Espanya) o 22 d'abril de 1975, ye un ciclista espanyol, profesional dende 1997 dica o 2011, y retirau en l'actualidat con una destacata carrera esportiva, incluyindo-ie a victoria en a clasificación cheneral d'o Tour de Francia de 2008 y cuantas atras victorias. Ye uno dos poquez ciclistas con podiums en as tres grandes vueltas.

Partecipó en os Chuegos Olimpicos de 2008, y su pai, Víctor Sastre, tamién fue ciclista y preseleccionado ta os Chuegos Olimpicos de 1968.

Cal destacar entre os premios a Medalla d'Oro d'a Reyal Orden d'o Merito Esportivo en l'anyo 2009, por os suyos meritos esportivos dica ixe anyo.

## Vinclos externos

* Pachina web oficial de Carlos Sastre.
Guillermo Cabrera Infante

**Guillermo Cabrera Infante**, naixito de Gibara (Cuba) o 22 d'abril de 1929 y muerto en Londres (Reino Uniu) o 21 de febrero de 2005, estió un escritor y guionista cubano, encara que nacionalizato dimpués ciudadán britanico. Por a suya obra literaria recibió cuantos premios, incluyindo-ie o Premio Cervantes en 1997

## Obras
* 1960: *Así en la paz como en la guerra*, cuentos.
* 1963: *Un oficio del siglo XX*, criticas cinematograficas.
* 1964-1967: *Tres tristes tigres*, novela.
* 1974: *Vista del amanecer en el trópico*, miscelania.
* 1975: *O*, asayo.
* 1976: *Exorcismos de esti(l)o*, miscelánea.
* 1978: *Arcadia todas las noches*, criticas cinematrograficas.
* 1979: *La Habana para un infante difunto*, novela.
* 1985: *Holy Smoke*, asayo, en anglés.
* 1992: *Mea Cuba*, articlos.
* 1995: *Delito por bailar el chachachá*, cuentos.
* 1996: *Mi música extremada*, asayo.
* 1996: *Ella cantaba boleros*, miscelania.
* 1997: *Cine o sardina*, criticas cinematograficas.
* 1998: *Vidas para leerlas*, articlos.
* 1999: *El libro de las ciudades*, articlos.
* 1999: *Todo está hecho con espejos*, cuentos.
* 2008: *La ninfa inconstante*, novela (postumo).
* 2010: *Cuerpos divinos*, memorias (postumo).
Dexter Gordon

**Dexter Gordon**, naixito de Los Angeles (California) o 27 de febrero de 1923 y muerto en Philadelphia (Pennsilvania) o 25 d'abril de 1990 , estió un actor, musico (saxofonista) de *[[jazz]]* estausunidense.

## Premios
Dexter Gordon fue nominato en 1986 a l'Oscar a o Millor Actor por o suyo papel en a cinta *[[Round Midnight (cinta)|Round Midnight]]*, dirichita por Bertrand Tavernier.

## Vinclos externos

* Pachina web oficial de Dexter Gordon.
*  Dexter Gordon en IMDb.
Bob Hoskins

**Bob Hoskins** (nombre artistico de **Robert William Hoskins, Jr.**), naixiu de Bury St. Edmunds (Suffolk, Reino Uniu) o 26 d'octubre de 1942 y muerto lo 29 d'abril de 2014 en Londres (Anglaterra, Reino Uniu), estió un actor britanico, activo en o cine britanico dende primerías d'os anyos 1970, con una destacada carrera cinematografica y con cuantos premios recibius.

Entre la suya filmografía, se pueden mencionar as suyas interpretacions en bellas cintas como *[[The Long Good Friday]]* (1980, John Mackenzie), *[[Pink Floyd – The Wall]]* (1982, Alan Parker), *[[The Honorary Consul (cinta)|The Honorary Consul]]* (1983, John Mackenzie), *[[The Cotton Club (cinta)|The Cotton Club]]* (1984, Francis Ford Coppola), *[[Brazil (cinta de 1985)|Brazil]]* (1985, Terry Gilliam), *[[Mona Lisa (cinta)|Mona Lisa]]* (1986, Neil Jordan), *[[Who Framed Roger Rabbit]]* (1988, Robert Zemeckis), *[[Mermaids (cinta de 1990)|Mermaids]]* (1990, Richard Benjamin), *[[Hook (cinta)|Hook]]* (1991, Steven Spielberg), *[[Nixon (cinta)|Nixon]]* (1995, Oliver Stone), *[[Enemy at the Gates]]* (2001, Jean-Jacques Annaud), *[[Il papa buono]]* (2003, Ricky Tognazzi), *[[A Christmas Carol (cinta de 2009)|A Christmas Carol]]* (2009, Robert Zemeckis), u *[[Snow White and the Huntsman]]* (2012, Rupert Sanders).

## Premios
Hoskins fue nominau en 1986 a l'Oscar a o Millor Actor por o suyo papel en a cinta *[[Mona Lisa (cinta)|Mona Lisa]]*, dirichida por Neil Jordan.

## Se veiga tamién
* Cintas interpretadas por Bob Hoskins.

## Vinclos externos

*  Bob Hoskins en Internet Movie Database.
Lei fonetica

Una **lei fonetica** ye como se conoixen cualques fenomenos sistematicos de cambio fonetico, que pueden ocurrir mientres o desarrollo d'una luenga. Asinas bella consonant y/u vocal se transforma en atras siguindo unas ciertas normas. Por eixemplo isto se reflecta en l'alternancia entre o baixo alemán y l'anglés *wa*'t**er'' y l'[[idioma alemán|alemán estándard]] ''Wa**ss**er'', o baixo alemán ''e**t**en'' u ''ea**t**en'' y l'anglés ''ea**t**'' y l'alemán estándard ''e**ss*'en*, a on que se i puet veyer una mutación consonantica en l'alemán estándard.

As leis foneticas se pueden observar en a historia de muitas luengas. Se presentan en conchuntos, podendo dimpués permaneixer sin variacions mientres sieglos. Sobre qué ye lo que puet prevocar istos cambios tan profundos en o sistema fonetico d'una luenga no bi ha garra consenso.

En a historia d'a luenga alemana o termin "lei fonetica" se fa servir principalment ta dos cambios consonanticos prou parellans, pasando d'o indoeuropeu a las luengas chermanicas y dimpués a l'alemán, a traviés d'a primera mutación consonantica y posteriorment a segunda mutación consonantica.

Atro cambio important en o sonito, en iste caso un cambio vocalico, marca a transición entre l'alto alemán meyo y l'alemán moderno y por tanto ye una important diferencia entre a mayoría d'os dialectos d'o baixo alemán: a diftongación d'as vocals luengas.

En o desarrollo historico d'as palabras presents en aragonés y atras luengas neolatinas "lei fonetica" se fa servir tamién ta os cambios que se producioron en a evolución dende o protoindoeuropeu enta o latín y atras luengas italicas, asinas como dende o latín enta l'aragonés, y que fan parte d'a fonetica aragonesa, (y analogament en as atras luengas neolatinas).

## Bibliografía
*  Harald Wiese: *Eine Zeitreise zu den Ursprüngen unserer Sprache. Wie die Indogermanistik unsere Wörter erklärt*, Logos Verlag Berlin, 2007, ISBN 978-3832516017.

## Referencias

## Se veiga tamién
*Primera mutación consonantica.
*Segunda mutación consonantica.
Simone Simon

**Simone Simon** (nombre artistico de **Simone Thérèse Fernande Simon**, naixita de Marsiella (Bocas d'o Roine, Provenza-Alpes-Costa Azul, Occitania) o 23 d'abril de 1910 y muerta en París (Isla de Francia, Francia) o 23 de febrero de 2005, estió una actriz francesa. Fació papels destacatos en o Cine francés con directors como Marc Allégret, Maurice Tourneur u Jean Renoir, encara que tamién treballó en o Cine estausunidense con directors como Frank Lloyd, Irving Cummings, Edward H. Griffith, William Dieterle u Robert Wise.

## Vinclos externos

*  Simone Simon en IMDb.

## Referencias
Alifonso II de Portugal

:*Iste articlo ye sobre o rei Alifonso II de Portugal; ta atros usos, se veiga *'Alifonso II**''.


**Alifonso II de Portugal''', naixito de Coimbra (Reino de Portugal) o 23 d'abril de 1185 y muerto en ixa mesma localidat o 25 de marzo de 1223, estió un rei de Portugal, que puyó a lo trono o 26 de marzo de 1212 a la muerte d'o suyo pai Sancho I y bi continó dica la suya propia muerte. Yera fillo de Dulcía d'Aragón, infanta d'Aragón.

## Vinclos externos
Poligamia

Se conoix con o nombre de **poligamia** (d'o griego *polus*, "cuantos", y *gamos*, "matrimonio") a una traza de relación familiar u afectiva seguntes a cual una persona d'un sexo tiene a la vegata mes d'una persona de l'atro sexo fendo-ie parte d'a dita relación. Cal distinguir entre *[[polichinia]]*, cuan a relación ye entre una persona de sexo masculín y cuantas de sexo femenín, y *[[poliandría]]*, que ye a situación que se troba cuan en a relación bi ha nomás que una persona de sexo femenín por cuantas de sexo masculín. Cal parar cuenta que, encara que alto u baixo o 80% d'as sociedaz humanas que se conoixen practicaban legalment a poligamia, nomás arredol de l'1% d'ixas sociedaz poligamicas practicaban u practican a poliandría, estando a resta d'ixas sociedaz unas sociedaz de traza polichinica. Antiparte, tamién cal decir que, encara que bella sociedat en permita a suya practica, en realidat un 60-80% d'as unions familiars son de feito monogamas.

Cal tamién diferenciar a poligamia d'os matrimonios grupals, en os cuals se troba una unión formata por cuantas personas de sexo masculín y cuantas personas de sexo femenín, y tamién cal diferencia-la d'a bigamia, que ye a forma como se conoix en lenguache churidico a situación en a cual una persona fa una unión cn una atra sin que, antis d'ista unión, haiga desapareixito legalment o vinclo con una atra persona.

En zaguerías, cal tamién parar cuenta que gosa emplegar-se vulgarment a palabra *poligamia* ta referir-se a ormino a una *polichinia* en sentito estricto.

## Referencias

## Se veiga tamién
* Bigamia.
* Familia.
* Matrimonio.
* Monogamia.
* Poliandría.
* Polichinia.
Robin Williams

**Robin Williams** (nombre artistico de **Robin McLaurin Williams**), naixiu de Chicago (Illinois, Estaus Unius) o 21 de chulio de 1951 y muerto l'11 d'agosto de 2014 en Paradise Cay (California, Estaus Unius), estió un actor estausunidense, activo en o cine estausunidense dende primerías d'os anyos 1970, con una destacada carrera cinematografica y con cuantos premios recibius por o suyo treballo.

D'entre as suyas muitas cintas, se puet citar *[[Moscow on the Hudson]]* (1984, Paul Mazursky), *[[Good Morning, Vietnam]]* (1987, Barry Levinson), *[[The Adventures of Baron Munchausen]]* (1988, Terry Gilliam), *[[Dead Poets Society]]* (1989, Peter Weir), *[[Awakenings (cinta)|Awakenings]]* (1990, Penny Marshall), *[[The Fisher King (cinta)|The Fisher King]]* (1991, Terry Gilliam), *[[Mrs. Doubtfire]]* (1993, Chris Columbus), *[[Jumanji (cinta)|Jumanji]]* (1995, Joe Johnston), *[[The Birdcage]]* (1996, Mike Nichols), *[[Good Will Hunting]]* (1997, Gus Van Sant), *[[Patch Adams (cinta)|Patch Adams]]* (1998, Tom Shadyac), *[[One Hour Photo]]* (2002, Mark Romanek), *[[Happy Feet]]* (2006, George Miller), *[[Night at the Museum: Battle of the Smithsonian]]* (2009, Shawn Levy), *[[World's Greatest Dad]]* (2009, Bobcat Goldthwait), u *[[Happy Feet Two]]* (2011, George Miller).

Antiparti d'a suya carrera artistica ye intresant destacar que estió uns d'os pocos personaches d'Estaus Unius que confesó a suya adiccion a las drogas y l'alcol y que fació tratamientos ta superar istas adiccions. Fue trobau muerto en a suya casa con indicios de suicidio.

## Premios
Williams fue nominau en 1987 a l'Oscar a o Millor Actor por o suyo papel en a cinta *[[Good Morning, Vietnam]]*, dirichida por Barry Levinson, recebindo la suya segunda nominación a iste mesmo premio por a suya interpretación en *[[Dead Poets Society]]*, d'o director Peter Weir, y encara una tercera nominación por a suya actuación en *[[The Fisher King (cinta)|The Fisher King]]*, una cinta dirichida por Terry Gilliam.

Antiparte, en 1997 recibió lo Premio Oscar a o Millor Actor Segundario por a suya interpretación en *[[Good Will Hunting]]*, una cinta dirichida por Gus Van Sant.

## Se veiga tamién
* Cintas interpretadas por Robin Williams.

## Vinclos externos

*  web de Robin Williams.
*  Robin Williams en Internet Movie Database.
*  Robin Williams en Internet Broadway Database.
*  Robin Williams en Turner Classic Movies.
Haleakalā

O **Haleakalā** (pronunciau  en anglés y  en hawaiano, en aragonés literalment *casa d'o sol*) ye un gran volcán que forma mas d'un 75% d'a superficie d'a isla hawaiana de Maui.

En a suya tuca ye situau l'Observatorio astronomico de Haleakala.

## Mitolochía
En o folklore hawaiano, Haleakalā se feba servir ta denominar toda la zona, no nomás que lo volcán, ya que a depresión que bi ha en a tuca d'o volcán yera a casa d'a lola de Maui. Seguntes a leyenda, a lola de Maui l'aduyó a prener a lo sol y forzar-lo a retrasar o suyo viache a traviés d'o cielo ta alargar o día.
Barbra Streisand

**Barbra Streisand** (nombre artistico de **Barbara Joan Streisand**, naixida de Nueva York (Nueva York) o 24 d'abril de 1942, ye una actriz, cantaire, directora y productora cinematografica estausunidense, activa en o mundo d'o espectaclo dende meyaus d'os anyos 1950 y con cuantos premios recibius mientres as suyas carreras musical, cinematografica y teatral, estando una d'as pocas personas que ha recibiu os cuatre premios mas importants de l'espectaclo, ha ganau, Premios Oscar, Emmy, Grammy y Tony, aunque no ye incluyida en a lista d'os ganadors por estar o suyo Premio Tony honorifico.

D'entre a suya filmografía, se puet destacar bellas d'as suyas interpretacions, en cintas como *[[Funny Girl (cinta)|Funny Girl]]* (1968, William Wyler), *[[Hello, Dolly! (cinta)|Hello, Dolly!]]* (1969, Gene Kelly), *[[The Way We Were]]* (1973, Sydney Pollack), *[[A Star Is Born (cinta de 1976)|A Star Is Born]]* (1976, Frank Pierson), *[[Yentl]]* (1983, Barbra Streisand), u *[[The Mirror Has Two Faces]]* (1996, Barbra Streisand).

## Premios
Barbra Streisand recibió un premio Oscar a la Millor Actriz en 1968 por a suya interpretación de Fanny Brice en a cinta *[[Funny Girl (cinta)|Funny Girl]]*, dirichida por William Wyler. Tamién recibió lo *[[Premio Oscar a la Millor Canción|Oscar a la Millor Canción]]* en 1977 por a canción *Evergreen* d'a cinta *[[A Star Is Born]]* interpretada por ella mesma y compuesta tamién por ella chunto a Paul Williams.

## Vinclos externos

* pachina web oficial de Barbra Streisand.
*  Barbra Streisand en IMDb.
*  Barbra Streisand en Internet Broadway Database.
*  Barbra Streisand en Allmovie.
Alejo Carpentier

**Alejo Carpentier Valmont**, naixito de Lausana (Suiza) o 26 d'aviento de 1904 y muerto en París (Francia) o 24 d'abril de 1980, estió un escritor y novelista cubano. Mientres muitas anyadas se creyeba que yera naixito de l'Habana (Cuba), dica que se trobó a suya partida de naixencia en Lausana, en Suiza.

## Premios
Alejo Carpentier recibió en 1977 o Premio Miguel de Cervantes.

## Obras
* 1933: *¡Écue-Yamba-O!*.
* 1949: *El reino de este mundo*.
* 1953: *Los pasos perdidos*.
* 1956: *Guerra del tiempo*.
* 1958: *El acoso*.
* 1962: *El Siglo de las Luces*.
* 1967: *El Camino de Santiago*.
* 1974: *El recurso del método*.
* 1974: *Concierto barroco*.
* 1978: *El arpa y la sombra*.
* 1978: *La consagración de la primavera*.
* *Visión de América*.
* *Los advertidos*.
* *Semejante la noche*.
* *Viaje a la semilla*.
* *Los fugitivos*.
Shirley MacLaine

**Shirley MacLaine** (nombre artistico de **Shirley MacLean Beaty**), naixida de Richmond (Virchinia) lo 24 d'abril de 1934, ye una actriz estausunidense, activa en o cine estausunidense dende meyaus d'os anyos 1950 y con cuantos premios recibius mientres a suya carrera cinematografica.

D'entre la suya ampla filmografía, se puet mencionar belunas d'as suyas interpretacions, en bellas cintas como *[[The Trouble with Harry]]* (1955, Alfred Hitchcock), *[[Some Came Running (cinta)|Some Came Running]]* (1958, Vincente Minnelli), *[[Ask Any Girl (cinta)|Ask Any Girl]]* (1959, Charles Walters), *[[The Apartment]]* (1960, Billy Wilder), *[[Irma la Douce]]* (1963, Billy Wilder), *[[Sweet Charity (cinta)|Sweet Charity]]* (1969, Bob Fosse), *[[The Turning Point (cinta de 1977)|The Turning Point]]* (1977, Herbert Ross), *[[Terms of Endearment]]* (1983, James L. Brooks), *[[Madame Sousatzka]]* (1988, John Schlesinger), *[[Steel Magnolias]]* (1989, Herbert Ross), *[[Postcards from the Edge (cinta)|Postcards from the Edge]]* (1990, Mike Nichols), *[[Used People]]* (1992, Beeban Kidron), u *[[In Her Shoes (cinta)|In Her Shoes]]* (2005, Curtis Hanson).

## Premios
L'actriz Shirley MacLaine recibió un premio Oscar a la Millor Actriz en 1983 por a suya interpretación de *Aurora Greenway* en a cinta *[[Terms of Endearment]]*, dirichita por James L. Brooks.

## Se veiga tamién
* Cintas interpretadas por Shirley MacLaine.

## Vinclos externos

*  Pachina web oficial de Shirley MacLaine.
*  Shirley MacLaine en Internet Movie Database.
*  Shirley MacLaine en Internet Broadway Database.
Idioma eslovincio

O **eslovincio** ye un idioma d'o grupo d'as luengas lequiticas, una branca d'as luengas eslavas occidentals (chunto con o caixubo, o polabo, o polaco y o pomeranés) formando con o caixubo un subgrupo dito d'as luengas pomeranas. Actualment amortato, se charraba d'antis mas en a rechión d'a Pomerania, en a comarca que se troba entre o laco Gardno y o laco Lebsko y a o canto d'a mar Baltica.

A luenga s'amortó a prencipios d'o sieglo XX, cuan os habitants d'a comarca, baixo control en ixe inte de l'Imperio Alemán, fuoron chermanizatos y substituyoron a suya luenga materna por a variedat baixo saxona d'a luenga alemana en un proceso que ya heba prencipiato bels sieglos enantes, y que los fació convertir-se en alemans de Pomerania. Encara que chicoz grupos de personas continaron fendo-ie emplego dica, alto u baixo, a Segunda Guerra Mundial, a codesión d'a luenga ya no existiba, y s'extinguió de raso cuan en rematar la guerra Polonia s'anexionó o territorio y forachitó a la mayor parti d'a suya población ta substituyir-la con colons d'orichen polaco que heban estato forachitatos d'os territorios orientals d'o país, a l'este d'a dita linia Curzon (que por los alcuerdos de Polonia con a Unión Sovietica fuoron anexionatos por ixe país, adibindo-los a l'actual Belarrusia). Os colons que hi plegoron gosoron tractar a los eslovincios como alemans y d'os suyos dreitos civils, de ciudadanía y de nacionalidat Polonia lis en privó, sin deixar-les optar a la nacionalidat polaca, dica que a cuasi totalidat d'os suyos descendients emigroron a l'antiga Alemanya Occidental en zaguerías d'os anyos 1980. Os zaguers fablants d'a luenga ya nomás podeban emplegar-la ta conversas muit simplas.

Yera una luenga prou amanata d'o caixubo, tanto que bels especialistas dicen que no yera una luenga (a sobén son lingüistas polacos), y que os eslovincios no yeran en realidat nomás que caixubos de relichión luterana, a diferencia d'os caixubos que a ormino yeran de relichión catolica. Mesmo se diz que os fablants d'a luenga no se reconoixeban entre éls como eslovincios, y que o nombre por o cual en son hue conoixitos lis fue atorgato por o lingüista ruso Aleksander Hilferding. Sindembargo, cal parar cuenta que *eslovincio* ye o termin emplegato a ormino en a literatura cientifica y historica, y que mesmo en l'actual Polonia o nombre contina emplegando-se ta bellas referencias cheograficas. En fació a determinación d'os suyas reglas chenerals o lingüista y eslavista Friedrich Lorentz, especialista en o eslovincio, o caixubio y o pomeranés.

## Se veiga tamién
* Eslovincios.
* Idioma caixubio
* Luengas eslavas.
* Luengas eslavas occidentals.
* Luengas lequiticas.
* Luengas pomeranas.
Philippe Pétain

**Philippe Pétain** (*Henri Philippe Benoni Omer Joseph Pétain*), naixito de Cauchy-à-la-Tour (Paso de Calais) o 24 d'abril de 1856 y muerto afusellato por traidoría o 23 de chulio de 1951 en Port-Joinville (Vendée), estió un militar y politico francés. Pétain destacó mientres a Primera Guerra Mundial por o suyo papel como militar, y en 1940, dimpués d'a redota de Francia en a batalla de Francia (Segunda Guerra Mundial), se convertió en o Primer ministro d'o país, proclamando-se poco dimpués Chefe d'o Estato francés. O suyo rechimen politico estió una dictadura que practicó o *[[colaboracionismo]]* con o Tercer Reich, y se conoix con o nombre de *[[Francia de Vichèi]]*, por o nombre francés d'a localidat de Vichèi, a on s'establió a suya capital.

## Vinclos externos
Chuegos Olimpicos de Londres 1948

Os **Chuegos Olimpicos de Londres 1948**, conoixitos tamién como **Chuegos d'a XIV Olimpiada d'a era moderna**, estioron os Chuegos Olimpicos que se celebroron en Londres (Reino Uniu) dende l'29 de chulio dica o 14 d'agosto de 1948. I participoron 4.104  esportistas (3.712 varons y 390 de sexo femenín) de 59 países.

## Esportes

### Esportes de demostración
* Arte.
*  Lacrosse.

## Esportistas destacatos

*Fanny Blankers-Koen, cuatre medallas d'oro en atletismo.
*Malvin Groston Whitfield, dos medallas d'oro y una de bronce en atletismo.
*Veikko Huhtanen, tres medallas d'oro, una d'archent y una de bronce en chimnasia.
*Paavo Johannes Aaltonen, tres medallas d'oro y una d'archent en chimnasia.
*Michael Reusch, una medalla d'oro y dos d'archent en chimnasia.

## Referencias

## Vinclos externos

* /Pachina web oficial de l'''Olympic Movement''
Loís IX de Francia

:*Iste articlo ye sobre o rei *'Loís IX de Francia**; ta atros usos, se veiga **Loís IX**''.


**Loís IX de Francia''', naixito de Poissy (Reino de Francia) o 25 d'abril de 1214 y muerto en Túniz (Tunicia) o 25 d'agosto de 1270, estió un rei de Francia dende o 8 de noviembre de 1226 dica la suya muerte. Yera fillo de Loís VIII y de Blanca de Castiella.

## Vinclos externos
Polaco

O termin **polaco** puet referir-se a:

* O chentilicio de **[[Polonia]]**.
* O **[[pueblo polaco]]** (*polacos*).
* L**'[[idioma polaco]]**.
A lueca

***A lueca (A istoria d'una mozeta d'o Semontano)*** ye una novela autobiografica escrita por a escritora aragonesa Chuana Coscujuela. Ye a obra mas important d'ista escritora, asinas como o libro mas vendito y leyito d'a literatura moderna en aragonés.

Ye escrito en aragonés d'o Semontano de Balbastro con prous castellanismos y tien una segunda parti en o libro "Continazión".

En zaguerías d'os anyos 70 escribe novelatas as suyas memorias de nina en Adauesca y a redolada. O libro se publicó en 1982 con o títol *A lueca (a istoria d'una mozeta d'o Semontano)* (Uesca, Publicazions d'o Consello d'a Fabla Aragonesa). Yera o primer libro que se publicaba en aragonés popular d'o Semontano. L'acceptación estió enorme, mas que mas por a espontaneidat y naturalidat con as que recenta os mas duros episodios d'a suya vida, y por a sencilleza con a que replega a vida tradicional en un lugar d'o Semontano. O suyo estilo ye pleno antimás d'expresions y frases feitas de carácter coloquial que li dan a o texto una gran viveza.

Dimpués d'acotolata a primera edición (de 2000 eixemplars), se'n facióron una segunda y una tercera edición en 1998, tamién de 2000 eixemplars cadaguna.
Renée Zellweger

**Renée Zellweger** (nombre artistico de **Renée Kathleen Zellweger**), naixida de Katy (Texas) o 25 d'abril de 1969, ye una actriz y productora cinematografica estausunidense con una destacada carrera cinematografica en o cine estausunidense y con cuantos premios recibius.

Destacan en a suya carrera, entre d'atras, as cintas *[[Bridget Jones's Diary (cinta)|Bridget Jones's Diary]]* (Sharon Maguire, 2001), *[[Chicago (cinta de 2002)|Chicago]]* (2002, Rob Marshall) u *[[Cold Mountain (cinta)|Cold Mountain]]* (Anthony Minghella, 2003).

## Se veiga tamién
* Cintas interpretadas por Renée Zellweger.

## Vinclos externos

*  Renée Zellweger en Internet Movie Database.
Ella Fitzgerald

**Ella Jane Fitzgerald**, naixida de Newport News (Virchinia) o 25 d'abril de 1917 y muerta en Beverly Hills (California) o 15 de chunio de 1996, estió una cantaire y musico (piano) de *[[jazz]]* estausunidense, considerada una d'as prencipals interpretes d'ixe chenero musical, con Billie Holiday y Sarah Vaughan.

## Vinclos externos

* Pachina web oficial d'Ella Fitzgerald.
Bertrand Tavernier

**Bertrand Tavernier**, naixito de León d'o Roine (Roine, Arpitania) o 25 d'abril de 1941, ye un director cinematografico, guionista y productor arpitán, con una destacata carrera cinematografica en o cine francés y con cuantos premios recibitos por o suyo treballo.

## Vinclos externos

*  Blog de Bertrand Tavernier.
*  Bertrand Tavernier en IMDb.
Joan Antoni Samaranch i Torelló

**Joan Antoni Samaranch i Torelló**, Marqués de Samaranch, naixiu de Barcelona o 17 de chulio de 1920 y muerto en Barcelona o 21 d'abril de 2010), estió un empresario, politico, dirichent esportiu y mecenas catalán. Estió president d'o Comité Olimpico Internacional (COI) dende 1980 dica 2001, d'o Comité Olimpico Espanyol (COE) dende 1967 dica 1970, y tamién, entre atros cargos politicos, estió Procurador en as Corz Espanyolas dende 1964 dica la suya terminación en 1977 y lo zaguer president franquista d'a Deputación provincial de Barcelona. Yera afiliau a *[[Falange Española Tradicionalista y de las JONS]]*, o partiu unico d'o dictador rancisco Franco.

Estió un gran impulsor d'a organización d'uns Chuegos Olimpicos en a ciudat de Barcelona, fació un primer intento pa os de 1972 no estando dica 1992 cuan lo aconsiguió. Estió un gran reformador d'os Chuegos Olimpicos y un pionero en a promoción d'o esporte ta discapacitaus en Espanya creyando a Federación d'Esporte ta Discapacitaus en 1968 y estando o prencipal impulsor d'os Chuegos Paralimpicos.

Como esportista practicó fútbol, boxeyo, hipica, vela, golf, y especialment hockey sobre patins en a sección d'o RCD Espanyol a on chugaba de portero dica a meitat d'a decada de 1950, dimpués continó como directivo, entrenador d'a sección y d'a selección espanyola. Tamién estió o primer president d'a Federación Espanyola de Patinache y vicepresident d'a Federación Internacional.

En 1991 le estió concediu lo títol de Marqués de Samaranch per lo rei d'Espanya Chuan-Carlos I d'Espanya per la suya contribución a lo esporte.

## Prencipals reconoixencias
* 1982: Copa Stadium, (Premios Nacionals d'o Esporte).
* 1985: Medalla d'Oro d'a Cheneralidat de Catalunya.
* 1988: Premio Prencipe d'Asturias d'os Esportes.
* 1991: Concesión d'o Marquesau de Samaranch.
* Collar d'a Orden d'Isabel a Catolica.
* 2006: Copia Olimpia (Premios Nacionals d'os Esportes).

### Doctor honoris causa en Espanya
* Doctor *honoris causa* por la Universidat d'Alicant (27/03/1992)
* Doctor *honoris causa* por la Universidat de Granada (13/02/1997).
* Doctor *honoris causa* por la Universidat Camilo José Cela (31/10/2002). 
* Doctor *honoris causa* por la Universidat de Uelva (03/03/2003).
* Doctor *honoris causa* por la Universidat Europea de Madrit (12/02/2009).

## Referencias

## Vinclos externos
Monesterio de Sant Cheronimo de Cotalba

O **monesterio de Sant Cheronimo de Cotalba** ye un monesterio valenciano, situato en a localidat d'Alfauir (Safor, País Valenciano), en a provincia de Valencia. Construyito en estilo renaixentista en os sieglos XIV-XVIII, o suyo impulsor estió o duque de Gandía Alifonso IV de Ribagorza en 1388, estando o primer monesterio devantato por a Orden de Sant Cheronimo en territorio d'a Corona d'Aragón. Prencipiato en estilo gotico y rematato en estilo renaixentista, son d'estilo gotico a suya ilesia, a suya torre de l'homenache y a planta baixa d'o suyo claustro, estando en estilo renaixentista a primera planta d'o claustro.

D'o conchunto monastico fan parte un acueducto ta suministrar aigua a los edificios y a os suyos cultivos de regano.

O monesterio continó estando habitato por os monches cheronimos dica la desamortización de Mendizábal en 1835, cuan fue vendito a la familia Trénor, qui contina hue vivindo-ie, encara que a mayor parte d'os suyos edificios son vesitables. Ye protechito legalment con a suya declaración como ''Bien d'Intrés Cultural.

## Veyer tamién
*Familia Borcha

## Vinclos externos

*  Pachina web d'o Monesterio de Sant Cheronimo de Cotalba.
* Pachina en facebook d'o Monesterio.
* Videos en youtube sobre o monesterio.
*  Rota d'os monesterios de la Safor: Sant Cheronimo de Cotalba.
Monesterio de Santa María d'Obarra

O **monesterio de Santa María d'Obarra** u simplament **monesterio d'Obarra** ye un monesterio aragonés, que se troba situato en o despoblato d'Obarra, que hue fa parte d'o municipio de Beranui, en a comarca de Ribagorza y provincia de Uesca amán d'o río Isabena. Encara que se conoix a ocupación d'o lugar por monches ya en o sieglo IX, l'edificio actual se debantó en o primer cuarto d'o sieglo XI, en estilo romanico, convertindo-se dende ixe inte en o prencipal centro cultural d'o condau de Ribagorza. Os edificios anteriors no se conservan, ye fácil que destruyitos en os cuantos ataques d'os musulmans contra la localidat en razón d'a suya importancia ta os ribagorzans.

O conchunto fue declarau monumento nacional en l'anyo 1931 y en l'actualidat consta d'a Ilesia de Santa María, dedicata tamién a Sant Pero, Sant Isteban y a la Santa Cruz, o palacio prioral construito por o prior Pere Mur en o sieglo XVI y hue en estau de ruina y a  eslesia de San Pavlo d'o sieglo XII. Tamién tenió un molín d'augua en o río Isabena ta fer farina hue acondicinau ta casa de colonias.

## Galeria d'imáchens

Imachen:Obarra2.JPG|Escudo d'a familia Mur.
Imachen:obarra3.JPG|Decoración d'a paret lateral.
Imachen:Obarra5.JPG|Anvista de l'abside.
Imachen:Obarra7.JPG|Puent romanico ta plegar-ie.
Imachen:Santa Maria d'Ovarra.jpg|Anvista aeria de Santa María d'Obarra.


## Se veiga tamién
* Congustro d'Obarra

## Referencias

## Vinclos externos

*  O monesterio de Santa María d'Obarra en ''www.RomanicoAragones.com''.
Guglielmo Marconi

**Guglielmo Marconi**, naixito de Bolonya (Reino d'Italia, hue Italia) o 25 d'abril de 1874 y muerto en Roma (Reino d'Italia, hue Italia) o 20 de chulio de 1937, estió un fisico, inventor y empresario italiano, Premio Nobel de Fisica en 1909 *por as suyas contrebucions a o desarrollo d'a [[telegrafía]] sin de filos*. Dica 1943, 6 anyadas dimpués d'a suya muerte, no se reconoixioron legalment en Estaus Unius as suyas rechiras en o campo d'a telegrafía como anteriors a rechiras que n'heba feito Nikola Tesla.

## Vinclos externos
Basic (cinta)

:*Iste articlo ye sobre una cinta estausunidense de 2003; ta atros usos, se veiga *'Basic (desambigación)***.


***Basic*** (títol en [[Idioma anglés|anglés]], en [[Idioma aragonés|aragonés]] ***Basico**', estrenada en Aragón con o suyo títol orichinal) ye una cinta estausunidense de l'anyo 2003 de Cine d'intriga, dirichida por John McTiernan con un guión de James Vanderbilt y fotografía de Steve Mason, que en o suyo reparto incluye a cuantos destacatos actors como John Travolta, Connie Nielsen, Samuel L. Jackson, Timothy Daly, Giovanni Ribisi y Brian Van Holt.

## Reparto
* John Travolta, en o papel de *Achent d'a [[DEA]] y antigo coronel Tom Hardy*.
* Connie Nielsen, en o papel de *Capitán Julia Osborne*.
* Samuel L. Jackson, en o papel de *Sarchento mayor Nathan West*.
* Tim Daly, en o papel de *Coronel Bill Styles*.
* Giovanni Ribisi, en o papel de *Segundo tenient Levi Kendall*.
* Brian Van Holt, en o papel de *Ray Dunbar*.
* Taye Diggs, en o papel de *Jay Pike*.
* Dash Mihok, en o papel de *Mueller*.
* Cristián de la Fuente, en o papel de *Castro*.
* Roselyn Sánchez, en o papel de *Núñez*.
* Harry Connick, Jr., en o papel de *Dr. Peter Vilmer*.

## Se veiga tamién
* Cine en 2003.
* Cintas de 2003.

## Referencias

## Vinclos externos
*  Pachina web oficial d'a cinta.
*  ''Basic'' en IMDb.
*  ''Basic'' en Rotten Tomatoes.
*  ''Basic'' en Box Office Mojo.